রাই জনজাতি
রাই জনজাতি, (খাম্বু জনজাতি হিসেবেও পরিচিত) পূর্ব নেপাল ও তরাই এর এক অতি প্রাচীন জাতি। এঁরা বিশাল কিরাত বা কিরান্তি জাতির একটি অংশ। অধ্যাপক, সুনীতি কুমার চ্যাটার্জী মনে করেন, এঁরা সুদূর তিব্বত, বার্মা, ও অসম হয়ে, নেপালে প্রবেশ করেছিলন। বর্তমানে, রাই জনজাতির মানুষেরা নেপাল ছাড়াও পশ্চিমবঙ্গের দার্জিলিং ও জলপাইগুড়ি জেলা ও সিকিমে বসবাস করেন। দার্জিলিং পার্বত্য অঞ্চলে ওদের আগমন শুরু হয় চা চাষকে কেন্দ্র করে।